Det oplever man hos byggemarkedet Bauhaus i Aalborg, hvor flere hundrede drivhusglas i dag er blevet solgt. - Det er typisk for Nordjylland, ligeså snart der har været stormvejr, så ryger drivhusene. Drivhuse er meget spinkle, og glassene bliver simpelthen suget ud af drivhuset. En dag som i dag er der kommet mange, der skal have nye glas og tilbehør. Det er typisk det første, der sker efter en storm. Så kommer vi en uge længere hen, og så finder mange ud af, at deres drivhus alligevel ikke reddes, og så kommer de og køber nyt, siger Ernst Hansen, der er afdelingschef hos Bauhaus i Aalborg.

Referat:
Stormen "Freja" er gået hårdt ud over flere nordjyske drivhuse.